Bly net beweeg… – Bali Drome
Ek kan nie anders as om maar net vir myself te lag nie. Eers kerm ek omdat my voorraad so lank neem om by die winkel aan te kom, nou kry ek alweer nie al die ‘balle in die lug gehou nie.’ My naels breek, my lyf bly beswaar maak: ‘Kan ons net bietjie stilsit, asseblief.’
O nee. Beweeg moet ons bly beweeg. “I was born to do this”. Weet nie of daar so ñ liedjie is nie, maar presies nou, op hierdie stadium van die jaar, is ek in my element.
Al wil lyf nie heeltemal byhou nie.
Soms maak dit my bang, hierdie totale ‘in die wolke’ gevoel. Ek skuif hier, ek dra daar. Ek verf vinnig ñ merkie toe, ek plak ñ prys op. Dan…alleen, sit ek ñ uitgekerfde houtbed aanmekaar. Skroewe, als. En ek ‘purr’ soos ñ kat terwyl my beendere kreun en steun. Ek gee olie, hang skilderye op, skakel kliënte, loer vinnig op WordPress. “Like” my blok vrinne. Maak notas in die kop wanneer om by wie te gaan lees…en trek dan weer weg.
Haal wel asem tussendeur.
Siek manlief by die huis. ñ Dogter in die hospitaal.
My stoel, DIE stoel, in my winkel hoekie, is tans toegepak. So ek kan nie ñ oomblik “time out” nie…wil ook nie. Tussen my eende en katte wat welkom geheet moet word, deur. En die muskietnette wat gehang moet word, plus gekleurde “geccos” wat dreig om met hul skreeu geluide te begin, dans ek ñ dansie wat ñ Oscar verdien.
En dan saans, as ek onder die duvet inglip, gaan haal ek my ‘onthoue’ daar vér in Bali.
Dankie Here, vir die voorreg. Dankie vir my passie.
En dankie dat U my met my Bali wêreld vertrou.
Author travel460Posted on Junie 1, 2017
16 thoughts on “Bly net beweeg…”
Junie 1, 2017 om 4:29 nm
O ek like! Ek like!
Junie 1, 2017 om 4:30 nm
Junie 1, 2017 om 4:34 nm
Jy klink so gelukkig en jy verdien dit!
Junie 1, 2017 om 4:35 nm
xxx Het jy ñ gastekamer…?
Junie 1, 2017 om 4:42 nm
Nee, hierdie plekkie is niks meer as ‘n klein meenthuisie nie. Twee en ‘n half slaapkamers en die “halwe” word gebruik as studeerkamer. Ek boek my besoekende kinders in by ‘n nabygeleë gastehuis. Het jy lus om weg te hardloop vir ‘n vakansie?
Junie 1, 2017 om 5:40 nm
Jy tinkel van opgewondenheid … geniet dit.
Junie 1, 2017 om 6:36 nm
‘n Mooi blok oor dankbaarheid xxx
Junie 1, 2017 om 7:29 nm
Wat n gevoel, wat n beweeg…. wie sal dit ooit kan verstaan, my oe traan van bly wees, saam wees en onthou.
Junie 2, 2017 om 5:33 vm
lekker dans – die “in die wolke gevoel” is mos maar eintlik net van tydelike aard – dus moet mens dit optimaal benut
Junie 2, 2017 om 6:46 vm
Ai kliñk heerlik… moet komkyk!!!
Junie 2, 2017 om 7:23 vm
Jy klink so gelukkig Una!
Junie 2, 2017 om 7:43 vm
Klink lekker besig en opgewonde. Geniet dit.
Junie 2, 2017 om 1:56 nm
Pragtig en geniet jou gedagte wereld…
Junie 2, 2017 om 2:31 nm
Niks lekkerder as om so skeppend te wees nie! Dis ‘n pragtige skildery!
Junie 9, 2017 om 11:06 vm
Ek het jou gesien en dit pas by jou
Junie 11, 2017 om 7:24 nm
A mere mortal soos ek kan bepaald leer by jou. Passie voort
Vorige Previous post: As jou hart gesteel word…
Volgende Next post: Hoekom is ons so bang vir mekaar?